ai4bharat/Pralekha huggingface dataset:
గనుల మంత్రిత్వ శాఖ
స్వచ్ఛతా హి సేవా సందేశాన్ని విస్తృతంగా వ్యాప్తి చేసేందుకు , జాతీయ స్థాయిలొ కార్యక్రమాలను నిర్వహించిన గనుల మంత్రిత్వశాఖ
గనుల శాఖ కార్యదర్శి శ్రీ వి.ఎల్ కాంతారావు, గనుల మంత్రిత్వశాఖలోని సీనియర్ అధికారులు, సిపిఎస్ఇలు, క్షేత్రస్థాయి సిబ్బందితో కలిసి, స్వచ్ఛతా హి సేవా ప్రచార
‘ఏక్ తారీఖ్, ఏక్ ఘంట, ఏక్ సాథ్’ పాటించారు.
గ నుల మంత్రిత్వశాఖ కార్యదర్శి, ఎన్ఐటి 4 గవర్నమెంట్ కాలనీ, ఫరీదాబాద్ వద్ద పరిశుభ్రతా కార్యక్రమానికి నాయకత్వం వహిస్తున్నారు.
గనుల శాఖకు చెందిన సంయుక్త కార్యదర్శుల స్థాయి అధికారులు, ఏక్ తారీక్, – ఏక్ ఘంటా, – ఏక్ సాథ్ కార్యక్రమాన్ని దేశంలోని వివిధ ప్రాంతాలలో నిర్వహించారు.
గనుల మంత్రిత్వశాఖ, దాని కింద పనిచేసే వివిధ కార్యాలయాల ద్వారా 40 స్వచ్ఛతా హి సేవా మెగా కార్యక్రమాలను దేశవ్యాప్తంగా చేపట్టింది. వీటిని దేశవ్యాప్తంగా గల వివిధ చారిత్రక ప్రాధాన్యత గల ప్రాంతాలలో నిర్వహించారు.
వీటిలో బాలసిఇనోర్ ఫాసిల్ పార్క్, గుజరాత్, ఉదయగిరి, భువనేశ్వర్ సమీపంలోని ఖందగిరి హిల్స్, పాట్నా సమీపంలోని నాగార్జున గుహలు తదితరాలు ఉన్నాయి.
గుజరాత్లోని బాలసినోర్ వద్దగల రాహియోలి డైనోసోర్ ఫాసిల్ పార్క్ , డైనోసార్ అవశేషాలకు సంబంధించి ప్రపంచంలోనే మూడవ అతిపెద్ద ప్రదేశంగా గుర్తింపు పొందింది. దీనిని జియో హెరిటేజ్ పార్క్గా పరిరక్షిస్తూ వస్తున్నారు.
డైనోసార్ అవశేషాలు ఇందులోని 18.2 ఎకరాల విస్తీర్ణంలో విస్తరించి ఉన్నాయి.
భువనేశ్వర్ సమీపంలోని ఖందగిరి ప్రఖ్యాత పర్యాటక ప్రదేశం. ఇది ఒడిషాలో రోజూ, పెద్ద ఎత్తున పర్యాటకులు సందర్శించే జియో –హెరిటేజ్ ప్రాంతం.
పాట్నా సమీపంలోని జెహనాబాద్ నాగార్జున హిల్స్, బరాబర్ మధ్య యుగాలనాటి మానవ నిర్మిత గుహలు. గ్రానైట్ ను తొలిచి గుహలుగా మలిచారు. ఇవి జియో టూరిస్ట్ ప్రాంతాల జాబితాలో ఉన్నాయి.
వీటితోపాటుగా, మంత్రిత్వశాఖ కుచెందిన యూనిట్లు, కార్యాలయాలు, తమకు దగ్గరగా ఉన్న ప్రదేశాలలో స్వచ్ఛతా కార్యక్రమాలలో పెద్ద ఎత్తున పాల్గొన్నాయి.
గనుల విభాగం కార్యదర్శి శ్రీ వి.ఎల్ కాంతారావు, జియోలాజికల్ సర్వే ఆఫ్ ఇండియా  వారి ‘ ఏక్ తారీక్, ఏక్ ఘంటా, ఏక్ సాథ్’ శ్రమదాన్ కార్యక్రమంలో పాల్గొన్నారు. వీరు ఫరీదాబాద్లోని ఎన్ఐటి 4 గవర్నమెంట్ కాలనీలో నిర్వహించిన కార్యక్రమంలో పాల్గొన్నారు.
మంత్రిత్వశాఖకు సంబంధించిన సీనియర్ అధికారులు, సిబ్బంది ఢిల్లీలో, దేశంలోని వివిధ ప్రాంతాలలో నిర్వహించిన స్వచ్ఛతా కార్యక్రమాలలో పాల్గొన్నారు.
అక్టోబర్ 2న మంత్రిత్వశాఖకు చెందిన అన్ని యూనిట్లు,దానికి అనుబంధంగా ఉన్న సంస్థలు, సబార్డినేట్ కార్యాలయాలు, జాతిపిత మహాత్మాగాంధీకి శ్రద్ధాంజలి ఘటిస్తాయి, అనంతరం స్వచ్చతా ప్రతిజ్ఞ చేపడతాయి.
స్వచ్ఛతా హి సేవా కార్యక్రమం, 2023 ను ప్రత్యేక ప్రచార కార్యక్రమం 3.0, 2023 తో అనుసంధానం చేస్తారు.
1: ఫరీదాబాద్లోని ఎన్.ఐ.టి 4 గవర్నమెంట్ కాలనీలో పరిశుభ్రతాకార్యక్రమానికి నాయకత్వం వహిస్తున్న గనుల మంత్రిత్వశాఖ కార్యదర్శి.
ఫొటో రైటప్ 2: గనుల మంత్రిత్వశాఖకు చెందిన జాయింట్ సెక్రటరీ స్థాయి అధికారులు , దేశంలోని వివిధ ప్రాంతాలలో ఏక్ తారీఖ్– ఏక్ ఘంటా– ఏక్ సాథ్ కార్యాచరణలో పాల్గొన్న దృశ్యం.
ఫోటో రైటప్ 3: గుజరాత్ లోని బాలాసినోర్ వద్ద గల రహియోలి డైనోసార్ అవశేషాల పార్క్ వద్ద పరిశుభ్రతా కార్యక్రమంలో పాల్గొన్న గనుల మంత్రిత్వశాఖ అధికారులు.
ఫోటో రైటప్ 4: గనుల శాఖ డైరక్టర్, భువనేశ్వర్ సమీపంలోని ఖందగిరి కొండలవద్ద పరిశుభ్రతా కార్యక్రమంలో పాల్గొంటున్న దృశ్యం.
ఫోటో రైటప్ 5 : పాట్నా సమీపంలోని నాగార్జున గుహలవద్ద పరిశుభ్రతా కార్యక్రమంలో పాల్గొంటున్న , గనుల మంత్రిత్వశాఖ అధికారులు,సిబ్బంది.
హోం మంత్రిత్వ శాఖ
ఐదు రాష్ట్రాలు మరియు ఒక కేంద్ర పాలిత ప్రాంతానికి అదనంగా రూ. 1,682.11 కోట్ల కేంద్ర సహాయాన్ని ఆమోదించిన కేంద్ర హోం మంత్రి శ్రీ అమిత్ షా అధ్యక్షతన జరిగిన అత్యున్నత స్థాయి కమిటీ
2021లో ఆంధ్రప్రదేశ్, హిమాచల్ ప్రదేశ్, కర్ణాటక, మహారాష్ట్ర, తమిళనాడు మరియు పుదుచ్చేరి సంభవించిన వరదలు / కొండచరియలు విరిగిపడటంతో జరిగిన నష్టానికి సహాయంగా నిధుల విడుదల
వరదలు/కొండచరియలు విరిగిపడటంతో నష్టపోయిన ఐదు రాష్ట్రాలు మరియు ఒక కేంద్ర పాలిత ప్రాంతానికి జాతీయ విపత్తు ప్రతిస్పందన నిధి  కింద అదనపు కేంద్ర సహాయాన్ని కేంద్ర హోం మంత్రి శ్రీ అమిత్ షా అధ్యక్షతన ఉన్నత స్థాయి కమిటీ  ఆమోదించింది. 2021. ప్రకృతి వైపరీత్యాల వల్ల నష్టపోయిన ఐదు రాష్ట్రాలు మరియు ఒక కేంద్ర పాలితప్రాంత ప్రజలకు సహాయం చేయాలనే లక్ష్యంతో ప్రధాన మంత్రి శ్రీ నరేంద్ర మోదీ నేతృత్వంలోని కేంద్ర ప్రభుత్వం ఈ నిర్ణయం తీసుకుంది.
ఎన్డిఆర్ఎఫ్ నుంచి హచ్ఎల్సి ఐదు రాష్ట్రాలకు 1,664.25 కోట్ల రూపాయలు, ఒక కేంద్ర పాలిత ప్రాంతానికి 17.86 కోట్ల రూపాయలను అదనపు కేంద్ర సహాయంగా ఆమోదించింది.
అదనపు కేంద్ర సహాయంగా అందనున్న నిధుల వివరాలు :-
ఆంధ్రప్రదేశ్కు.351.43 కోట్ల రూపాయలు ;
హిమాచల్ ప్రదేశ్ కు 112.19 కోట్ల రూపాయలు;
కర్ణాటకకు 492.39 కోట్ల రూపాయలు
మహారాష్ట్రకు 355.39 కోట్ల రూపాయలు
తమిళనాడుకు 352.85 కోట్ల రూపాయలు; మరియు
కేంద్రపాలిత పుదుచ్చేరికి 17.86 కోట్ల రూపాయలు.
రాష్ట్రాలకు రాష్ట్ర విపత్తు ప్రతిస్పందన నిధి  కింద ఇప్పటికే విడుదల చేసిన నిధులకు అదనంగా ఈ అదనపు కేంద్ర సహాయం అందుతుంది. 2021-22 ఆర్థిక సంవత్సరంలో వారి ఎస్డిఆర్ఎఫ్ నిధులుగా 28 రాష్ట్రాలకు 17,747.20 కోట్ల రూపాయలను మరియు ఎన్డిఆర్ఎఫ్ నిధులుగా 8 రాష్ట్రాలకు 4,645.92 కోట్ల రూపాయలను కేంద్ర ప్రభుత్వం విడుదల చేసింది.
విపత్తులు సంభవించిన వెంటనే నష్టాలను అంచనా వేసేందుకు ఈ రాష్ట్రాలు కేంద్రపాలిత ప్రాంతాల నుంచి నివేదికలు అందే వరకు వేచి ఉండకుండా వివిధ మంత్రిత్వశాఖలతో కూడిన ఇంటర్-మినిస్టీరియల్ సెంట్రల్ టీమ్లను కేంద్ర ప్రభుత్వం పంపడం జరిగింది.
|
ఆరోగ్య, కుటుంబ సంక్షేమ మంత్రిత్వ శాఖ
|
199 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.75 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,31,043
గత 24 గంటల్లో నమోదయిన కొత్త కేసులు 13,615
ప్రస్తుత రికవరీ రేటు 98.50%
వారపు పాజిటివిటీ రేటు 4.24%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 199 కోట్ల  డోసులను అధిగమించింది. 2,61,19,579 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.75 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,09,858
|
|
రెండో డోసు
|
|
1,00,74,593
|
|
ముందు జాగ్రత్త డోసు
|
|
59,06,373
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,26,182
|
|
రెండో డోసు
|
|
1,76,42,924
|
|
ముందు జాగ్రత్త డోసు
|
|
1,10,24,679
|
|
12-14 ఏళ్ల వారు
|
|
మొదటి డోసు
|
|
3,75,56,269
|
|
రెండో డోసు
|
|
2,53,00,394
|
|
15-18 ఏళ్ల వారు
|
|
మొదటి డోసు
|
|
6,07,19,921
|
|
రెండో డోసు
|
|
4,96,64,469
|
|
18-44 ఏళ్ల వారు
|
|
మొదటి డోసు
|
|
55,86,84,184
|
|
రెండో డోసు
|
|
50,45,22,788
|
|
ముందు జాగ్రత్త డోసు
|
|
40,88,565
|
|
45-59 ఏళ్ల వారు
|
|
మొదటి డోసు
|
|
20,35,33,658
|
|
రెండో డోసు
|
|
19,42,34,210
|
|
ముందు జాగ్రత్త డోసు
|
|
30,87,878
|
|
60 ఏళ్లు పైబడినవారు
|
|
మొదటి డోసు
|
|
12,73,32,178
|
|
రెండో డోసు
|
|
12,13,59,355
|
|
ముందు జాగ్రత్త డోసు
|
|
2,64,91,058
|
|
ముందు జాగ్రత్త డోసులు
|
|
5,05,98,553
|
|
మొత్తం డోసులు
|
|
1,99,00,59,536
దేశవ్యాప్త క్రియాశీల కేసుల సంఖ్య 1,31,043. మొత్తం పాజిటివ్ కేసుల్లో ఇది 0.30 శాతం.
భారతదేశ రికవరీ రేటు 98.50 శాతంగా ఉంది. గత 24 గంటల్లో 13,265 మంది రోగులు కోలుకున్నారు. దీంతో, కోలుకున్న రోగుల సంఖ్య  4,29,96,427 కి పెరిగింది.
గత 24 గంటల్లో 13,615 కొత్త కేసులు నమోదయ్యాయి.
గత 24 గంటల్లో మొత్తం 4,21,292 పరీక్షలు చేశారు. దేశవ్యాప్తంగా ఇప్పటివరకు 86.73 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.24 శాతంగా, రోజువారీ పాజిటివిటీ రేటు 3.23 శాతంగా నమోదయ్యాయి.
సాంస్కృతిక మంత్రిత్వ శాఖ
బాంధవ్ఘర్ ఫారెస్ట్ రిజర్వ్లో అద్భుతమైన పురావస్తు అవశేషాలను వెలికి తీసిన ఆర్కియాలజికల్ సర్వే ఆఫ్ ఇండియా 
మధ్యప్రదేశ్లోని బాంధవ్ఘర్ ఫారెస్ట్ రిజర్వ్లో విశేషమైన పురావస్తు అవశేషాలను ఆర్కియాలజికల్ సర్వే ఆఫ్ ఇండియా  వెలికితీసింది.
మధ్యప్రదేశ్లో చేపట్టిన తవ్వకాల్లో ఆర్కియాలజికల్ సర్వే ఆఫ్ ఇండియా 26 పురాతన దేవాలయాలు/ కలచూరి కాలం నాటి  అవశేషాలు, 26 గుహలు , 2 మఠాలు, 2 స్థూపాలు , 24 బ్రాహ్మీ శాసనాలు , 46 శిల్పాలు, 20 చెల్లాచెదురుగా ఉన్న అవశేషాలు మరియు 19 నీటి నిర్మాణాలు  బయటపడ్డాయి. ఏఎస్ఐ గుర్తించిన 46 శిల్పాలలో అతిపెద్ద వరాహ శిల్పం కూడా ఉంది.
ఏఎస్ఐ గుర్తించిన అవశేషాలు శ్రీ భీమసేన, మహారాజా పోతసిరి, మహారాజా భట్టదేవల కాలానికి చెందినవి. శాసనాలు కౌశమి, మధుర, పవత , వేజభరద మరియు సపతనైరికా లిపిలో ఉన్నాయని గుర్తించారు.
బాంధవ్ఘర్ టైగర్ రిజర్వ్ ప్రాంతంలో 1938 తర్వాత మొదటిసారిగా ఏఎస్ఐ తవ్వకాలు చేపట్టింది. నెలరోజులపాటు 170 చదరపు కిలోమీటర్ల విస్తీర్ణంలో ఏఎస్ఐ బృందం అన్వేషణ, తవ్వకాలు చేపట్టింది.
ఏఎస్ఐ జబల్పూర్ సర్కిల్ ఆధ్వర్యంలో ఈ అన్వేషణ, తవ్వకాలు జరిగాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 పై జరుగుతున్న పోరాటంలో ప్రతిపాదనలు చేయాలని టీడీబీ ఆహ్వానానికి ఉత్సాహంగా స్పందించిన భారతీయ పరిశ్రమలు
సాంకేతికంగా వినూత్న పరిష్కారమార్గాలను కనుగొనేందుకు శాస్త్ర, సాంకేతిక విభాగం  అనుబంధ చట్టబద్ధ సంస్థ టెక్నాలజీ డెవలప్మెంట్ బోర్డ్  భారతీయ పరిశ్రమల నుండి ప్రతిపాదనలను ఆహ్వానించింది. దీనికి స్పందించి పలు కంపెనీలు, అంకుర సంస్థలు ఉత్సాహంగా తమ సూచనల ప్రతిపాదనలను పంపాయి. కోవిడ్-19ని ఎదుర్కోడానికి దేశంలో ఉన్న సామర్థ్యాలను, సృజన ను వెలికి తీయడానికి ఈ ప్రయత్నం ప్రారంభమయింది. దేశీయ సాంకేతిక సామర్థ్యాలు, దిగుమతి చేసుకున్న సాంకేతిక అంశాలను కానీ వ్యాపారాత్మకంగా అభివృద్ధి చేయాలని ముందుకు వచ్చే పరిశ్రమలకు టీడీబీ ఆర్ధిక సహకారం అందిస్తుందని గత నెల 20న ప్రకటించింది. పర్యవేక్షణ వ్యవస్థ, లాబరేటరీకి సహకారం, సూక్ష్మక్రిములు వ్యాప్తి నివారణ, నియంత్రణ ఇలా మహమ్మారిని వ్యాప్తిని నిరోధించే వివిధ కీలకమైన అంశాలను స్పృశిస్తూ టీబీటీ ప్రతిపాదనలను చేయమని కోరింది.
దీనికి విస్తృతంగా స్పందించి మొదటి వారంలోనే 300 పరిశ్రమలు రిజిస్టర్ అయ్యాయి. అలాగే 140 కంపెనీలు తమ ప్రతిపాదనలు అందజేశాయి. విస్తృతమైన పరిథిలో తగు ఉత్పత్తులను అభివృద్ధి చేయాలనీ టీడీబీ ఇచ్చిన పిలుపు అనేక ఎంఎస్ఎంఈ లను కదిలించిందని, వారిలో ఉన్న సామర్థ్యాలను ప్రపంచానికి పరిచయం చేసే సమయం ఆసన్నమైందని డీఎస్స్టీ కార్యదర్శి ప్రొఫెసర్ అశుతోష్ శర్మ ఆశాభావం వ్యక్తం చేసారు. మనం ఈ సంక్షోభ సమయంలో ఎదుర్కొన్న నష్టాన్ని, కొత్త ఆవిష్కరణలు, ఉత్పత్తుల అభివృద్ధి ద్వారా పూడ్చుకోవాల్సిన అవసరం ఉందని ఆయన అన్నారు.
రోగనిర్ధారణ కి సంబంధించిన కిట్లు, యాంటీబాడీ రాపిడ్ పరీక్షల పరికరాలు వంటి ప్రతిపాదనలు అందాయి. అలాగే కాగితం నుండి చిప్ ఆధారిత పరీక్ష పరికరాలు కూడా ప్రతిపాదనల్లో ఉన్నయి.
ఇక బయోటెక్ రంగంలో, కొన్ని వ్యాక్సిన్ అభివృద్ధి కోసం, కొన్ని మార్కర్ల ఆధారంగా వ్యాధి తీవ్రతను గుర్తించడానికి పాయింట్-ఆఫ్-కేర్ పరికరం కోసం, ఆరోగ్య పరిస్థితులను మెరుగుపరిచే సాధనంగా సహజ వనరుల నుండి పొందిన ఉత్పత్తుల తయారీ కోసం ప్రతిపాదనలు వచ్చాయి. డిజైన్, మెటీరియల్, ప్రొడక్షన్ టెక్నిక్స్లో ఆవిష్కరణలను పరిచయం చేస్తూ ఖర్చుతక్కువ గల ముసుగుల ఉత్పత్తికి వివిధ కంపెనీలు పరిష్కారాలను అందించాయి. వీటిలో ఎక్కువగా తక్కువ ఖర్చుతో కూడిన ఫేస్ మాస్క్ ల ప్రతిపాదనలు ఉన్నాయి. వీటితో పాటు యాంటీవైరల్ డ్రగ్ 3డి ప్రింటెడ్ మాస్క్, నానోఫైబర్ కోటెడ్ ఎన్-95 మాస్క్, పోవిడోన్ అయోడిన్ సన్నని-ఫిల్మ్ కోటెడ్ మాస్క్ పెద్ద ఎత్తున వినియోగం కోసం ప్రతిపాదించారు. అలాగే విభిన్న రకాల శానిటైజెర్ల ప్రతిపాదనలను కొన్ని పరిశ్రమలు చేశాయి సూక్ష్మ క్రిములను నిర్జీవం చేసే ప్రవేశ ద్వారాలు, గదులు, స్ప్రే లు ఇలా పలు ప్రతిపాదనలు టీడీబీ కి అందాయి. ఈ ప్రాజెక్టులను సాంకేతిక పరిశీలన కోసం నిపుణల కమిటీ సమీక్షించి తగు ఆర్ధిక సహాయానికి సిఫార్సులు చేస్తుంది.

(Visitor Counter : 131
సూక్ష్మ, లఘు, మధ్య తరహా సంస్థల మంత్రిత్వ శాఖష్
జాతీయ కనీస వేతన పథకం
ఎం ఎస్ ఎం ఈ మంత్రిత్వశాఖ ఖాదీ గ్రామీణ పరిశ్రమల కమిషన్ ద్వారా ఖాదీ హస్త కళాకారుల అభ్యున్నతి కోసం ఖాదీ వికాస్ యోజన కింద అనేక పథకాలు అమలు చేస్తోంది.
నూలు, ఉలెన్, పాలీ వస్త్ర ఉత్పత్తులకు మాడిఫైడ్ మార్కెటింగ్ అభివృద్ధి సహాయం కింద దాని విలువలో 35% మొత్తాన్ని ప్రోత్సాహకంగా అందిస్తుంది. అదే సిల్క్ ఉత్పత్తులయితే ఆ ప్రోత్సాహకం 30% ఉంటుంది.
చిరాకు లేకుండా సాఫీగా ఉత్పత్తి సాగిపోవటానికి వీలుగా షెడ్లు నిర్మించుకునే పక్షంలో వ్యక్తులకు, బృందాలకు వర్క్ షెడ్ పథకం కింద ఆర్థిక సహాయం అందిస్తారు.
పైన పేర్కొన్నవే కాకుండా, హస్త కళాకారుల నూలు తయారీ వేతనాలు కండెకు రూ. 7.50 నుంచి రూ.10.00 కి పెరుగుతాయి. కాటన్ ఖాదీ, ఉలెన్ ఖాదీ, పాలీ వస్త్ర నేత కూలి ని 2023 ఏప్రిల్ 1 నుంచి 10 శాతం పెంచుతారు.
కేవీఐసీ సంస్థ కాటన్ కార్పొరేషన్ ఆఫ్ ఇండియా నుంచి ప్రత్తి కొనుగోలు చేస్తుంది. పంటల సీజన్ లో .. అంటే ప్రతి దిగుబడి మొదలయ్యే సెప్టెంబర్-అక్టోబర్ లో అదనపు కొనుగోలు చేపట్టటం ద్వారా కూడా కేవీఐసీ తగినంత ముడిసరకు నిల్వ ఉండేట్టు చూస్తుంది.
ఖాదీ కార్మికులు పాక్షిక సమయం ఈ వృత్తిలో వెచ్చిస్తున్నందున ప్రభుత్వం వారికి జాతీయ కనీస వేతనాల పథకాన్ని వర్తింపజేయటం లేదు. వాళ్ళు చేసే పనిలో ఉత్పత్తి పరిమాణాన్ని బట్టి వేతనాలుంటాయి. నైపుణ్యమున్న, పాక్షిక నైపుణ్యమున్న, నైపుణ్యం లేని కార్మికులకు సమయం ఆధారంగా 8 గంటల చొప్పున ఇచ్చే కనీస వేతనాలు ఖాదీ కార్మికులకు వర్తించవు.
కేవీఐసీ చట్టం ప్రకారం ఖాదీ అంటే ప్రత్తి లేదా ఉలెన్ నూలు లేదా చేనేత ద్వారా తయారు చేసిన బట్ట మాత్రమే. మరేదైనా రకాలు కలవకూడదు. అయితే, రెడీమేడ్ గార్మెంట్స్ మీద ఎలాంటి ఆంక్షలూ లేవు.
ఎం ఎస్ ఎం ఈ శాఖ సహాయ మంత్రి శ్రీ భాను ప్రతాప్ సింగ్ వర్మ ఈ రోజు లోక్ సభకు ఇచ్చిన ఒక లిఖిత పూర్వక సమాధానంలో ఈ సమాచారం తెలియజేశారు.
హోం మంత్రిత్వ శాఖ
ప్రధాన మంత్రి శ్రీ నరేంద్ర మోదీ నాయకత్వం లో చరిత్రాత్మక నిర్ణయం; కానిస్టేబుల్  పరీక్షలు హిందీ, ఇంగ్లిష్ తోబాటు 13 ప్రాంతీయ భాషలలో రాసేందుకు హోమ్ మంత్రిత్వ శాఖ ఆమోదం
ప్రధానమంత్రి శ్రీ నరేంద్ర మోదీ నాయకత్వంలో చరిత్రాత్మక నిర్ణయం; కానిస్టేబుల్  పరీక్షలు హిందీ, ఇంగ్లిష్ తోబాటు 13 ప్రాంతీయ భాషలలో రాసేందుకు హోమ్ మంత్రిత్వ శాఖ ఆమోదం
ప్రశ్నపత్రంహిందీ, ఇంగ్లీష్ భాషలకు తోడుగా అసమియా, బంగాలీ, గుజరాతీ, మరాఠీ, మలయాళమ్, కన్నడ, తమిళ, తెలుగు, ఒడియా, ఉర్దూ, పంజాబీ, మణిపురీ, కొంకణీ భాషల లో రూపకల్పన
ఈ నిర్ణయంతో లక్షలాది మంది పరీక్ష ను వారి మాతృభాష లో లేదా వారి ప్రాంతీయ భాష లో రాయగలుగుతారు; తద్వారా వారి ఎంపిక కు అవకాశాలు పెరుగుతాయి
దేశవ్యాప్తంగా లక్షలాదిమందిని ఆకర్షిస్తూ స్టాఫ్ సెలెక్షన్ కమిషన్ నిర్వహించే ప్రధానపరీక్షలలో కానిస్టేబుల్ జీడీ ఒకటి
2024 జనవరి 1 నుంచి హిందీ, ఇంగ్లిష్ తో బాటు 13 ప్రాంతీయ భాషలలో ఈ పరీక్ష
ప్రధానమంత్రి శ్రీ నరేంద్ర మోదీ నాయకత్వం లో కేంద్ర హోమ్, సహకార శాఖా మంత్రి శ్రీ అమిత్ శాహ్ మార్గదర్శకత్వం లో ప్రాంతీయ భాష లఅభివృద్ధి కి, ప్రోత్సాహాని కి కట్టుబడిన ప్రభుత్వం
సెంట్రల్ ఆర్మ్ డ్ పోలీస్ ఫోర్సెస్  లో స్థానిక యువత పాల్గొనేందుకు, ప్రాంతీయ భాషల ను ప్రోత్సహించేందుకు కేంద్ర హోమ్, సహకార శాఖల మంత్రి శ్రీ అమిత్ శాహ్ చొరవ తో ఈ మహత్తరమైనటువంటి నిర్ణయాన్ని తీసుకోవడం జరిగింది. ప్రశ్నపత్రాన్ని హిందీ, ఇంగ్లీష్ భాషల కు తోడు గా అసమియా, బంగాలీ, గుజరాతీ, మరాఠీ, మలయాళం, కన్నడ, తమిళ, తెలుగు, ఒడియా, ఉర్దూ, పంజాబీ, మణిపురీ మరియు కొంకణీ భాషల లో రూపొందిస్తారు.
ఈ నిర్ణయం వలన ఈ పరీక్షలో పాల్గొనే లక్షలాది మంది తమ మాతృభాష/ప్రాంతీయ భాషలో రాసే అవకాశం రావటం, తద్వారా వారు ఎంపికయ్యే అవకాశం మెరుగుపడటం జరుగుతాయి. దేశ వ్యాప్తంగా లక్షలాది మంది ని ఆకర్షిస్తూ స్టాఫ్ సెలెక్షన్ కమిషన్ నిర్వహించే ప్రధాన పరీక్షల లో కానిస్టేబుల్ జీడీ ఒకటి.
2024 జనవరి 1 నుంచి హిందీ, ఇంగ్లిష్ తో బాటు 13 ప్రాంతీయ భాషల లో ఈ పరీక్ష జరుగుతుంది.
ప్రధాన మంత్రి నరేంద్ర మోదీ నాయకత్వం లో కేంద్ర హోమ్, సహకార శాఖ మంత్రి శ్రీ అమిత్ శాహ్ మార్గదర్శకత్వం లో ప్రాంతీయ భాష ల అభివృద్ధి కి, ప్రోత్సాహాని కి ప్రభుత్వం కట్టుబడి ఉంది. ప్రధాన మంత్రి శ్రీ నరేంద్ర మోదీ నాయకత్వం లో తీసుకున్న ఈ చరిత్రాత్మక నిర్ణయం వల్ల కేంద్ర సాయుధ పోలీసు దళాల కోసం జరిగే కానిస్టేబుల్  పరీక్షల ను హిందీ, ఇంగ్లిష్ భాషల లో గాని లేదా 13 ప్రాంతీయ భాషల లో గాని రాసేందుకు హోమ్ మంత్రిత్వ శాఖ ఆమోదం లభించింది. ప్రశ్నపత్రం హిందీ, ఇంగ్లిష్ లతో పాటు ఈ కింద ప్రస్తావించినటువంటి ప్రాంతీయ భాషల లోనూ ఉంటుంది.
1. అసమియా,
2. బంగాలీ,
3. గుజరాతీ,
4. మరాఠీ,
5. మలయాళమ్,
6. కన్నడ,
7. తమిళ,
8. తెలుగు,
9. ఒడియా,
10. ఉర్దూ,
11. పంజాబీ,
12. మణిపురీ మరియు
13. కొంకణి.
ఈ నిర్ణయం వలన ఈ పరీక్షలో పాల్గొనే లక్షలాది అభ్యర్థులు వారి మాతృభాష లో గాని లేదా ప్రాంతీయ భాష లో గాని పరీక్ష ను రాసే అవకాశం లభించడం, తద్వారా వారు ఎంపిక అయ్యే అవకాశం మెరుగు పడడం జరుగుతాయి.
బహుళ భారతీయ భాషల లో ఈ పరీక్ష లు జరపటానికి అవకాశాన్ని కల్పిస్తూ ప్రస్తుత అవగాహనః ఒప్పందానికి అనుబంధంగా మరో ఒప్పందం మీద హోమ్ మంత్రిత్వ శాఖ, స్టాఫ్ సెలెక్షన్ కమిషన్ సంతకాలు చేస్తాయి. దేశ వ్యాప్తంగా లక్షలాది మందిని ఆకర్షిస్తూ స్టాఫ్ సెలెక్షన్ కమిషన్ నిర్వహించే ప్రధాన పరీక్షలలో కానిస్టేబుల్ జీడీ ఒకటి. 2024 జనవరి 1 వ తేదీ నుండి హిందీ, ఇంగ్లిష్ లతో పాటు 13 ప్రాంతీయ భాషల లో ఈ పరీక్ష జరుగుతుంది.
రాష్ట్రాలు, కేంద్ర పాలిత ప్రాంతాలు విస్తృత ప్రచారం కల్పించటం ద్వారా యువత ఈ అవకాశాన్ని వాడుకొని మాతృభాష లో పరీక్షల ను రాసేటట్టు గా ప్రోత్సహించాలని, దేశ సేవ లో ఉండే కెరీర్ ఎంచుకోవడాన్ని ప్రోత్సహించాలని కేంద్ర ప్రభుత్వం కోరుకొంటోంది.
ఉక్కు మంత్రిత్వ శాఖ
దేశ ప్రజలకు 74 వ స్వాతంత్ర్య దినోత్సవ శుభాకాంక్షలు తెల్పిన కేంద్ర మంత్రి ధర్మేంద్ర ప్రధాన్
కేంద్ర ఉక్కు, పెట్రోలియం, సహజ వాయువు శాఖ మంత్రి శ్రీ ధర్మేంద్ర ప్రధాన్ 74 వ స్వాతంత్ర్య దినోత్సవం సందర్బంగా దేశ ప్రజలకు శుభాకాంక్షలు తెలిపారు . ' భారత్ నుంచి ఆత్మ్ నిర్భర్ భారత్ దశలోకి దేశం అడుగుపెడుతోందని చెబుతూ ప్రధాని మోడీ నేతృత్వంలో మన ప్రాధాన్యాలు దేశీయ అంతర్జాతీయ స్థాయిలో భారీ మార్పులు చెందాయని అయన తన ట్వీట్ లో అన్నారు . అంతేకాకుండా తమ ప్రభుత్వ లక్ష్యమైన ఆత్మ్ నిర్భర్ భారత్ కు ప్రపంచీకరణ వంటి వాటితో పోలికలు ఉన్నాయా అనే అంశంపై ఈ మధ్య కాలంలో బాగా చర్చ జరుగుతోందని వెల్లడించిన అయన ప్రపంచీకరణ వల్ల అనేక ప్రయోజనాలున్న దానికి పరిమితులు కూడా అనేకం ఉన్నాయని యావత్ ప్రపంచాన్ని గడగడలాడిస్తోన్న కోవిద్ 19 మహమ్మారి సంక్షోభంతో ఈ పరిమితులు అందరికి తెలిశాయని ప్రధాన్ అన్నారు . మహమ్మారి వల్ల కల్గిన సంక్షోభ నివారణకు ఏ దేశానికి ఆ దేశం తమ దారిని చూసుకొందని గుర్తు చేసిన అయన ,స్వావలంబన సాదించడమంటే అంతర్జాతీయ స్థాయిలో భారత దేశానికున్న నిబద్దత బాధ్యతలు, భాగస్వామ్యాలు , బాధ్యతలను విస్మరించడం ఎంతమాత్రం కాదని, జాతీయ రక్షణకు సంబందించిన అంశాలను కాపాడుకోవాలనే ఉద్దేశ్యంతో చేపట్టిన కార్యక్రమమని ప్రధాన్ స్పష్టం చేసారు. ఈ అంశంపై అయన ఇంకా మాట్లాడుతూ భారతదేశం ఒక బాధ్యత గల ప్రపంచ దేశమని దేశ సంస్కృతి , నాగరికత ప్రపంచమంతా ఒకటే కుటుంబం  అనే భావాన్ని నమ్ముతుందని, దేశ ప్రజలు ప్రకృతిని తమ తల్లిగా, భూమిపై ఉన్న అన్ని జీవరాశుల్ని తమ కుటుంబ సభ్యులుగా భావిస్తారని అయన అన్నారు . తమ ప్రభుత్వం ఈ మధ్య కాలంలో ప్రకటించిన సంస్కరణలు పోటీతత్వ మార్కెట్లకున్న శక్తిని బయటకు తీయడానికి అవసరమైన పారిశ్రామికీకరణ, సంపద సృష్టి, ప్రపంచ సాంకేతికతను సాధించడానికి మరిన్ని సంస్థల భాగస్వామ్యాన్ని పెంపొందించే అనువైన వాతావరణ కల్పనకై ఉద్దేశించినవని ప్రధాన్ అన్నారు. దేశ ప్రధాని మోడీ నేతృత్వంలో భారతదేశం తన ప్రతిష్టను అంతర్జాతీయ స్థాయిలో పెంచుకుంటూనే ఉంటుందని అయన అన్నారు
సమాచార, ప్రసార మంత్రిత్వ శాఖ
రజనీకాంత్ కు 51వ దాదాసాహెద్ ఫాల్కే అవార్డు ప్రకటించిన కేంద్రమంత్రి
ప్రముఖ నటుడు శ్రీ రజనీకాంత్ దాదాసాహెద్ ఫాల్కే అవార్డుకు ఎంపికచేసినట్టు కేంద్ర సమాచారప్రసార శాఖ మంత్రి శ్రీ ప్రకాష్ జవదేకర్ ప్రకటించారు. 2019 సంవత్సరానికిగాను 51వ దాదాసాహెద్ ఫాల్కే అవార్డును అందజేస్తామని మంత్రి ఈ వెల్లడించారు. జాతీయ చలన చిత్ర అవార్డులతో పాటు దాదాసాహెద్ ఫాల్కే అవార్డును మే మూడవ తేదీన ప్రధానం చేస్తారు.
అయిదుగురు సభ్యులతో కూడిన జ్యూరీ దాదాసాహెద్ ఫాల్కే అవార్డుకు శ్రీ రజనీకాంత్ పేరును ఏకగ్రీవంగా ప్రభుత్వానికి సిఫార్సు చేసింది. ప్రభుత్వం దీనిని ఆమోదించిందని శ్రీ జవదేకర్ తెలిపారు. అవార్డు వివరాలను ఢిల్లీలో మంత్రి వెల్లడించారు. జ్యూరీ సభ్యులుగా
శ్రీమతి ఆశా భోంస్లే
శ్రీ మోహన్ లాల్
. శ్రీ బిస్వాజిత్ ఛటర్జీ.
శ్రీ శంకర్ మహాదేవన్.
శ్రీ సుభాష్ ఘై వ్యవహరించారు.
అవార్డుకు ఎంపికైన శ్రీ రజనీకాంత్ ను అభినందించిన మంత్రి ఆయన 50 సంవత్సరాలకు పైగా భారతీయులను తన నటనతో అలరిస్తున్నారని అన్నారు. రజనీకాంత్ ఒక దిగ్గజ నటుడని మంత్రి అన్నారు.
ప్రధాన మంత్రి కార్యాలయం
పేద ప్రజల జీవితానికి రక్షణ ఆయుష్మాన్ యోజన
పిఎం ఆయుష్మాన్ భారత్ పథకం, ఇతర చర్యలు ప్రజలకు సరసమైన ధరల్లో ఆరోగ్య సంరక్షణ తీసుకువచ్చిన ప్రభావంపై ఎంపి శ్రీ శంకర్ లల్వానీ చేసిన ట్వీట్ కు ప్రధానమంత్రి శ్రీ నరేంద్ర మోదీ స్పందిస్తూ
‘‘ఆయుష్మాన్ భారత్ యోజన పేదలైన మన సోదర సోదరీమణుల జీవితాలను ఎలా కాపాడుతోందనేందుకు ఇది ప్రత్యక్ష ఉదాహరణ’’ అని ట్వీట్ చేశారు.
ఆయుష్
అఖిల భారత ఆయుర్వేద సంస్థలో న్యూట్రి గార్డెన్ ను ప్రారంభించిన కేంద్ర మహిళా శిశు అభివృద్ధి శాఖ మంత్రి
దేశ పౌష్టికాహార అవసరాలను తీర్చగల శక్తి ఆయర్వేదానికి ఉంది : స్మృతి జుబిన్ ఇరాని
నెలరోజులపాటు సాగే పోషణ్ మాహ్ 2021లో భాగంగా కేంద్ర మహిళా , శిశు అభివృద్ధి శాఖ మంత్రి స్మృతి జుబిన్ ఇరాని పలు కార్యక్రమాలను ప్రారంభించారు. ఈ సందర్భంగా మాట్లాడుతూ ఆమె, దేశ పౌష్టికాహార అవసరాలను తీర్చేందుకు ప్రాచీన ఆయుర్వేద విజ్ఞానాన్ని ఎంత మెరుగుగా ఉపయోగించుకోవచ్చునన్నదానిని తెలియజెప్పడమే ప్రస్తుత అవసరమని కేంద్ర మహిళా, శిశు అభివృద్ధి శాఖ మంత్రి స్మృతి జుబిన్ ఇరాని అన్నారు. 2021 పోషణ్ మాహ్ను ఈరోజు ఆలిండియా ఇన్స్టిట్యూట్ ఆప్ ఆయుర్వేద  వద్ద ప్రారంభిస్తూ ఆమె న్యూట్రి గార్డెన్ను ప్రారంభించారు. ఈ కార్యక్రమంలో ఆయష్ శాఖ సహాయమంత్రి డాక్టర్ ముంజపర మహేంద్ర భాయ్ , మహిళా శిశు అభివృద్ధి శాఖ సహాయమంత్రి కూడా పాల్గొన్నారు. మునగ, ఉసిరి మొక్కలను కూడా ఇరువురు మంత్రులు నాటారు. న్యూఢిల్లీలోని ఆలిండియా ఇన్స్టిట్యూట్ ఆఫ్ ఆయుర్వేద  ఆయుష్ మంత్రిత్వశాఖ ఆదేశాల మేరకు పోషణ్ మాహ్ 2021 ఉత్సవాలను ప్రారంభించింది.
దేశంలో రక్తహీనత కేసులను తగ్గించేందుకు ఐసిఎంఆర్ సమష్టి సహకారంతో ఆయుష్ మంత్రిత్వశాఖ కృషిని మహిళా శిశు సంక్షేమ శాఖ మంత్రి తమ ప్రసంగంలో ప్రశంసించారు. ఆయుర్వేదకు సంబంధించిన శాస్త్రీయ సమాచారాన్ని ప్రచురించాల్సిన అవసరం ఎంతైనా ఉందని దీనివల్ల ఆయుర్వేద రంగం కృషిని ప్రపంచం గుర్తించడానికి వీలుంటుందని అన్నారు.పౌష్టికాహారానికి సంబంధించి రెండు ముఖ్యమైన అంశాలు ఉన్నాయని అంటూ ఆమె, అందులో ఒకటి అందుబాటు ధరలో ఉండడం అయితే , మరొకటి వెంటనే అందుబాటులో ఉండడం అని అన్నారు. ఈవిషయంలో ఆయుర్వేదం ఎంతో ప్రయోజనకరమని ఆమె అన్నారు. ఆరోగ్యకరమైన సంతానానికి ఆయుష్ రూపొందించిన కాలెండర్ను , ప్రాచీన వంటకాలను మహిళా శిశు అభివృద్ధి మంత్రిత్వశాఖ ద్వారా బహుళ ప్రచారంలోకి తీసుకువస్తున్నట్టు ఆమె తెలిపారు.
ఆయుర్వేద వనమూలికలైన షిగురు, శతావరి, అశ్వగంధ,ఆమ్లా, తులసి , హాల్ది వంటి వాటి లోని పోషక విలువలను డాక్టర్ ముంజ పర మహేంద్ర భాయి ప్రధానంగా ప్రస్తావించారు. అలాగే తల్లీ , పిల్లల ఆరోగ్యానికి సంబంధించి తగిన ఆధారాలు కలిగిన ఆయుర్వేదకు చెందిన పోషకాహార అలవాట్లను ప్రోత్సహించాల్సిన ఆవశ్యకత గురించి ఆయన ప్రముఖంగా తెలిపారు. గర్భిణులు ఆరోగ్యకరంగా ఉండేందుకు పోషకాహారం ఎంతటి ప్రాధాన్యత కలిగిఉంటుందో ఆయన తెలియజేశారు. ఇందులో ఆయుర్వేద ఉపయోగంగురించి వివరించారు.
మహిళా శిశు అభివృద్ధి మంత్రిత్వశాఖ కార్యదర్శి శ్రీ ఇందీవర్ పాండే, ఆయుష్ మంత్రిత్వశాఖ కార్యదర్శి వైద్య రాజేష్ కొటెచ ఈ కార్యక్రమంలో పాల్గొన్నారు. నెల రోజులపాటు సాగే పౌష్టికాహార మాసోత్సవంలో పేషెంట్లకు అవగాహన కల్పించే ఉపన్యాసాలు,క్విజ్ పోటీలు, వ్యాసరచన పోటీలు, అతిథి ప్రసంగాలు, వర్క్షాపులను ఎఐఐఎ నిర్వహించనుంది.
ఆరోగ్యానికి సంబంధించిన, పౌషక విలువలు కలిగిన మొక్కలను పేషెంట్లకు, ఆరోగ్య కార్యకర్తలకు పంచే కార్యక్రమాన్ని
చేపట్టారు. శతావరి, అశ్వగంధ, ముస్లి, యష్టిమధు వంటి మొక్కలను పంపిణీ చేశారు. పోషక విలువలు కలిగిన ఎంపిక చేసిన మొక్కలకు సంబంధించిన సమాచారాన్ని ప్రజలకు పంపిణీ చేశారు. ప్రాచీన ఆయుర్వేద వంటకాలు అలాగే వివిధ పానీయాలైన సత్తు పానీయం, నువ్వు ఉండలు, ఊదల ఖీరా, ఒడిసల విత్తనాలతో లడ్డు, ఉసిరి పానక తదితరాలను ఈ కార్యక్రమం సందర్భంగా ప్రదర్శించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలవద్ద కోవిడ్ టీకా అందుబాటు తాజా సమాచారం
రాష్ట్రాలకు, కేంద్రపాలిత ప్రాంతాలకు 124 కోట్లకు పైగా టీకాల అందజేత
రాష్ట్రాలు, కేంద్రపాలిత పాలిత ప్రాంతాలవద్ద టీకా డోసుల నిల్వ 18.74 కోట్లు
దేశవ్యాప్తంగా కోవిడ్ టీకాల కార్యక్రమాన్ని వేగవంతం చేతటానికి కేంద్ర ప్రభుత్వం కట్టుబడి ఉంది.సార్వత్రిక టీకాల కార్యక్రమం జూన్ 21 న ప్రారంభం కాగా మరిన్ని టీకా డోసుల అందుబాటు, ముందుగానే రాష్ట్రాలకు, కేంద్రపాలిత ప్రాంతాలకు వాటి సమాచారం అందజేయటం లాంటి చర్యల ద్వారా సార్థవంతమైన ప్రణాళికా సిద్ధం చేసుకోవటానికి వీలు కలుగుతోంది.
దేశవ్యాప్త ఉచిత టీకాలలో భాగంగా భారత ప్రభుత్వం అన్నీ రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందజేస్తోంది. కొత్త దశ సార్వత్రిక టీకాల కార్యక్రమంలో మొత్తం దేశంలో ఉత్పత్తి అయ్యే టీకాలలో 75% టీకాలను కేంద్రమే కొనుగోలు చేసి రాష్ట్రాలకూ, కేంద్రపాలిత ప్రాంతాలకూ ఉచితంగా అందజేస్తోంది.
|
|
టీకా డోసులు
|
|

|
|
అందించినవి
|
|
1,24,20,98,010
|
|
అందుబాటులో ఉన్న నిల్వ
|
|
18,74,62,306
124 కోట్లకు పైగా  టీకా డోసులను ఇప్పటిదాకా రాష్ట్రాలకు, కేంద్ర పాలిత ప్రాంతాలకు ఉచితంగా అందిస్తున్నారు. వాటిని ప్రభుత్వమే నేరుగా కొనుగోలు చేసి సేకరిస్తోంది. .
18.74 కోట్లకు పైగా  టీకా మందు ఇంకా వాడకుండా రాష్ట్రాలు, కేంద్రపాలిత ప్రాంతాల దగ్గర వాడకానికి సిద్ధంగా ఉంది.
మంత్రిమండలి
రైల్ వేఉద్యోగుల కు 2021-22 ఆర్థిక సంవత్సరానికి గాను 78 రోజులవేతనానికి సమానమైన ఉత్పాదకత తో ముడిపెట్టిన బోనస్ చెల్లింపునకు ఆమోదం తెలిపినమంత్రిమండలి
రైల్ వే ఉద్యోగుల కు 2021-22 ఆర్థిక సంవత్సరానికి గాను ఉత్పాదకత తో ముడిపెట్టిన బోనస్  చెల్లించడానికి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఈ రోజు న ఎక్స్-పోస్ట్ ఫ్యాక్టో ఆమోదాన్ని తెలిపింది.
అర్హులైన రైల్వే ఉద్యోగుల కు పిఎల్ బి ని ప్రతి సంవత్సరం దసరా/ పూజ సెలవు దినాల కంటే ముందే చెల్లించడం జరుగుతుంటుంది. ఈ సంవత్సరం కూడా దాదాపు గా 11.27 లక్షల మంది నాన్ గజిటెడ్ రైల్ వే ఉద్యోగుల కు 78 రోజుల వేతనాని కి సమానమైనటువంటి పిఎల్ బి సొమ్ము ను చెల్లించడమైంది. అర్హత కలిగిన ప్రతి ఒక్క రైల్ వే ఉద్యోగి కి 78 రోజుల కు గాను ఇచ్చేటటువంటి అధికతమ సొమ్ము 17, 951 రూపాయలు గా ఉంది. పైన ప్రస్తావించిన సొమ్ము చెల్లింపు ను వివిధ శ్రేణుల లో చేయడమైంది. అవి ఎటువంటి శ్రేణులు అంటే, వాటి లో ట్రాక్ మేంటెనర్ లు, డ్రైవర్ లు, గార్డు లు, స్టేశన్ మాస్టర్ లు, సూపర్ వైజర్ లు, టెక్నీశియన్, టెక్నీశియన్ హెల్పర్, కంట్రోలర్, పాయింట్స్ మన్ లు, మినిస్టీరియల్ స్టాఫ్ మరియు ఇతర గ్రూప్ ‘సి’ స్టాఫ్ ఉన్నారు అన్నమాట.
రైల్ వే ఉద్యోగుల కు 78 రోజుల పిఎల్ బి చెల్లింపు తాలూకు విత్తీయ ఖర్చు 1832.09 కోట్ల రూపాయలు గా ఉండవచ్చని అంచనా వేయడఃమైంది. పీఎల్ బి చెల్లింపు తాలూకు పైన ప్రస్తావించినటువంటి నిర్ణయాన్ని కోవిడ్-19 తరువాతి సవాళ్ళ కారణం గా ఏర్పడ్డ ప్రతికూల విత్తీయ స్థితి లో కూడాను తీసుకోవడం జరిగింది.
చెల్లింపు జరిగినటువంటి పిఎల్ బి దినాల వాస్తవిక సంఖ్య అనేది నిర్ణీత ఫార్మూలా ల ఆధారం గా తీసిన రోజు ల కంటే ఎక్కువ గా ఉంది. పిఎల్ బి ని చెల్లించడం అనే ప్రక్రియ రైల్ వే ల ప్రదర్శన ను మెరుగుపరచే దిశ లో పాటుపడేందుకు గాను రైల్ వే ఉద్యోగుల కు ప్రేరణ ను ఇచ్చేటటువంటి ప్రోత్సాహకం రూపం లో పనిచేస్తుంది.